TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
USA karmistab hoiakut Palestiina omavalitsuse suhtes
Valmib uus Jeruusalemma plaan
Iisraeli majandus on üks maailma tugevamaid
USA välisminister Rex Tillerson
edastas Palestiina omavalitsuse juhile Mahmoud Abbasile
president Trumpi sõnumi:
palestiinlastel tasub naasta kiiresti kõnelustele Iisraeliga,
muidu sulgeb USA Washingtonis palestiinlaste esinduse.
Saatkond suletakse ka siis,
kui Abbas püüab Haagi Kriminaalkohtus,
mille liikmeks PO ca kolme aasta eest võeti,
Iisraeli valitsust sõjakuritegudes süüdistada.
Trumpi avalduse järgi suletakse palestiinlaste esindus USAs peagi,
kui rahukõnelused ei edene.
Vastuseks teatasid ka palestiinlased, et katkestavad USAga suhted,
kui seal nende saatkond suletakse.
Iisraeli armee kõrgeim ametnik, peastaabiülem Gadi Eizenkot
oli esimene Saudi Araabia meedias intervjueeritud Iisraeli sõjaväelane.
Saudi lehes Elaph nädal tagasi avaldatud intervjuu Eisenkotiga
keskendus peamiselt Iraani kujutetavale ohule,
mis puudutab kogu Lähis-Ida, sh Araabia poolsaart.
Kindral Eisenkot nimetas Iraani kogu regiooni suurimaks ohufaktoriks,
kes püüab kinnitada kanda ka Liibanonis ja Süürias,
et regioonis sõjalist pinget tekitada.
Iisraelil polevat aga mingit vajadust Liibanoni vastu sõjalist jõudu kasutada
ütles Eisenkot. Samuti kinnitas ta,
et Iisrael ja Saudi Araabia pole vaenlased.
Plaan, mis eraldaks teineteisest turvamüüriga
Jeruusalemma araablaste ja iisraellaste elurajoonid,
on edasi liikunud.
Jeruusalemma Iisraeli pealinnaks kehtestanud saadus saab lisa,
mille eesmärgiks on ära hoida selle võimalik jagamine
võimaliku Palestiina riigi pealinnaks.
Nii rääkis Iisraeli Jeruusalemma asjade minister Zeev Elkin
eelmine nädal meediaväljaannetele.
Seaduse mõte polevat eraldada araabia rajoone Jeruusalemmast,
vaid määratleda selgemalt linna tulevast staatust.
"Usun, et seaduseelnõu jõustub juba lähiajal," ütles Elkin.
Seaduse edendamist nähakse ka Iisraeli vastusena
UNESCO Jeruusalemma puudutanud ebaõiglastele resolutsioonidele.
Minister Elkini sõnul
pole seaduse heakskiitmise järel muud seadusandlust enam vaja,
et Jeruusalemm Iisraeli jagamatuks pealinnaks jääks.
Frankfurti Apellatsioonikohus Saksamaal otsustas,
et Kuveidi riiklikul lennufirmal Kuwait Airlines'il
oli õigus Iisraeli kodanikku lennukisse mitte lasta.
Iisraeli kodanikust reisija oli ostnud reisi Frankfurtist Bangkoki,
kuid check-in'is ei lubatud teda kodakondsuse tõttu lennukisse.
Juhtum viidi kohtusse, mis leidis,
et Saksa kohus ei saa sekkuda Kuveidi seadusandlusesse.
Kuveidil ja Iisraelil pole diplomaatilisi suhteid
ja Kuveit pole tunnustanud Iisraeli riiki,
mistõttu Kuveidi riiklik lennufirma ei pea võtma pardale reisijaid,
kel pole kehtivat, Kuveidi tunnustatud riigi passi.
Saksa seadusandlus näeb aga teisiti -
üksikisikul võidakse keelata reisimine teatud põhjustel,
kuid mitte kunagi tema kodakondsuse tõttu.
Saksamaa Juudi Kesknõukogu väitel
on tegu samasuguse diskrimineerimisega,
mida kunagi harrastas natside valitsus.
"On võimatu aktsepteerida, et välisriigi firma,
kelle seadusandlus on sügavalt antisemitistlik,
võib Saksamaal vabalt äri ajada.
Nõuame Saksa valitsuselt kohest sekkumist,
et sellised juhtumid tulevikus enam võimalikud poleks,"
tõdes Juudi Kesknõukogu avaldus.
Viimased seitse aastat on maailmamajandust vaevanud
muuhulgas eri valuutade väärtuste langus,
nõrk eksport ja sellega kaasnev kõrge töötus.
Iisrael on aga keset seda kõike suurepäraselt toime tulnud.
Seekli väärtus on säilinud tugevana ja tugevnenud dollari, Inglise naela,
euro ja Jaapani jeeni suhtes.
Saksa Deutsche Banki raporti järgi
on Iisraeli seekel tugevnenud aastaga
rohkem kui 6 % võrreldes eelmainitud kesksete valuutadega
ja on nüüd tugevuselt maailmas teisel kohal, kohe pärast Hiina jüaani.
USA majandusanalüütik Bloomberg
reastas Iisraeli majanduse maailmas stabiilsuselt 3. kohale
ja tippkümnesse oma innovatsiooniindeksis.
See olevat madala töötuse, kõrge tehnoloogilise oskusteabe,
investeerimis- ja uurimistegevuse ning madala inflatsiooni tulemus.
Rahvamajanduse tulevikku hinnates
hakkab olulist rolli mängima isemajandamine energia vallas
seoses mandrilava gaasi- ja naftaleidude
ja ka päikeseenergia kasvava hõlvamisega.
Iisraeli kõrgeim usuametkond Süneedrium,
mis pärast 2000 aastat taas moodustati,
on hakanud valmistama puhast õli,
mida kasutatakse ainult tulevases Kolmandas templis.
Paralleelselt sellega ja sama sihiga töötab ka United Temple Movement
ehk Ühendatud Templiliikumine.
Mõlemad rõhuvad Vana Testamendi prohveteeringutele ja tõotustele,
kus määratletakse nii õigus tulevasele templile
kui seal algavad ohvritalitused.
Jeruusalemma vanalinnas asuv Templiinstituut on omakorda teinud
juba kõik rohkem kui 60 templi teenistuseks vajalikku eset
täpselt Moosese antud ja rabide kirjutatud juhiste järgi.
Ligi 70-liikmeline grupp Etioopia juute ootas peaaegu 20 aastat,
enne kui teostus nende unistus aliya'st ehk Iisraeli kolimisest.
Kuigi Iisraeli valitsus otsustas juba 20 aasta eest
kolida Etioopiast Iisraeli
sealseid nö kadunud hõimudesse kuuluvaid juute,
pole seni olnud piisavalt ressursse lubaduse teostamiseks.
Neile tulid appi maailma kristlikud ühendused,
kes kogusid sadu tuhandeid dollareid annetusi hanke elluviimiseks.
Eri hinnangute järgi on Etioopias siiski veel mitmeid tuhandeid juute,
kes ootavad võimalust oma esiisade maale kolida.
See on tänaseks kõik.
Paluge rahu Jeruusalemmale ja jääge TV7 kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli.
Aitäh toetuse eest!
Lisainfo: www.tv7.ee